open-index/open-wikipedia-markdown huggingface dataset:
Devonas

**Devonas** – paleozojaus eros geologinis Žemės vystymosi periodas. Tarptautinis periodo žymėjimas **D**. Pavadinimas kilo iš Devono vietovės Anglijoje. 

Per šį periodą žuvims išsivystė kojos ir jos įžengė į sausumą kaip amfibijos. Sausumoje atsirado pirmieji į artropodus panašūs vabzdžiai, po sausumą pradėjo vaikščioti vorai. Sausumoje išplito pirmieji plikasėkliai, sudarydami didžiulius miškus.

Vandenynuose iš žuvų išsivystė pirmieji rykliai, riešapelekės žuvys. Atsirado pirmieji amonitai. Trilobitai, brachopodai, dideli koraliniai rifai vis dar plačiai paplitę.

Per šį periodą pietuose buvo Gondvanos superkontinentas, šiaurėje Siberijos kontinentas o per vidurį pradėjo formuotis Euroamerikos superkontinentas.

Lietuvoje bendras devono nuogulų storis siekia apie 1000 m.

## Pavadinimai

**Devono** periodo pavadinimas kilo iš Anglijoje esančios **[[Devonas (grafystė)|Devono]]** vietovės pavadinimo. Periodas prasidėjo prieš 416,0±2,8 mln. m. (silūro pabaiga), o baigėsi prieš 359,2±2,5 mln. m. (karbono pradžia).

Devono periodas žinomas kaip **žuvų amžius**. Per šį laikotarpį žuvys intensyviai vystėsi ir evoliucionavo.

Iš randamų fosilijų ir nuosėdinių uolienų galima spręsti, kad devono metu klimatas buvo šiltas ir drėgnas. Todėl devonas kartais vadimas **šiltnamio amžiumi**.

Dėl Britanijoje randamo raudono ir rudo smiltainio, susiformavusio devone, šis amžius vadinamas **senuoju raudonuoju amžiumi**.

## Šaltiniai
Veršiai

**Veršiai** – kaimas Šakių rajono savivaldybėje, 13 km į pietus nuo Šakių ir 7 km į rytus nuo Sintautų. Šalia teka Penta. Yra Beržynų pagrindinė mokykla, biblioteka.

Pagrindiniai susisiekimo keliai –  ir .

## Liaudies etimologija

Vyresnieji kaimo gyventojai pasakoja kelias legendas. Anot vienos, pro gyvenvietę važiavo pirkliai ir gavo nusipirkti veršių, todėl taip pavadino gyvenvietę. Pasak kitos, iš aplinkinių kaimų veždavo veršius pas vieną kaimo gyventoją lupti odas.

## Istorija

Minimas XVII a. šaltiniuose.

## Gyventojai


Vaizdas:Veršiai, tvenkinys.JPG|Tvenkinys
Vaizdas:Veršiai, skulptūra.JPG|Medžio skulptūra
Vaizdas:Veršiai. Šakių raj.JPG|Įvažiavimas į Veršius
Vaizdas:Veršiai, Beržynų mokykla.JPG|Beržynų pagrindinė mokykla


## Šaltiniai
Oranžas

**Oranžas** (, provansališkai *Arenjo*) – miestas pietų Prancūzijoje, Vokliūzo departamente. Jame gyvena 27 989 gyventojai (1999 m.). Pagrindinė ūkio šaka – žemės ūkis. Miestas įsikūręs 21 km į šiaurę nuo Avinjono. Pagal vidutinę metų temperatūrą Oranžas yra karščiausias Prancūzijos miestas.

Oranžas garsėja savo romėniškąja architektūra. Mieste yra geriausiai Europoje išsilaikęs romėniškasis teatras, taip pat triumfo arka. Teatras, arka ir jų aplinka 1981 m. įrašyti į UNESCO Pasaulio paveldo sąrašą.
Sremska Mitrovica

**Sremska Mitrovica** (, , ; senovėje – **Sirmijus** arba Sirmiumas) – miestas šiaurės Serbijoje, Voivodinos krašte. 39,0 tūkst. gyventojų (2002), daugiausia serbų (87 proc.).

## Istorija
Po pirmojo pasaulinio karo teritorijos aplinkui miestą buvo perdalintos ir perduotos naujai Jugoslavijos valstybei.

Subyrėjus sovietinei sistemai ir suirus Jugoslavijos valstybei miestas liko Serbijos valdžioje.

## Sportas
* FK Srem – futbolo klubas;
* FK Radnički – futbolo klubas;
* Promenada stadionas, kurio talpa 3,5 tūkst. žiūrovų.
* KK Val, kanojų klubas.
* KAF Sirmium Legionaries, amerikietiškojo futbolo klubas. Pirmasis Serbijoje.

## Išnašos

## Nuorodos
* Oficiali miesto svetainė
Teheranas

**Teheranas** () – miestas šiaurės Irane, šalies didžiausias miestas ir sostinė. 9,8 mln. gyventojų (2025). Metropolinėje teritorijoje gyvena 14,4 mln. gyventojų (2024 m.) 1748 km² plote. Išsidėstęs pietinėje Elburso kalnyno pašlaitėje, 1100–1300 m aukštyje. Veikia tarptautinis oro uostas, Teherano metro. Teherane pagaminama apie trečdalį viso Irano produkcijos. Išvystytos pramonės šakos: naftos apdirbimo, cemento, maisto, tekstilės, chemijos. Amatai. Yra universitetų, teatrų, muziejų. Golestano rūmai (XVIII-XIX a., nuo 1894 m. Dailės muziejus), mečetės (Šacho ir Sepachsalaro, abi iš XIX a.).

## Etimologija

Teherano vardas kildinamas nuo žodžių *Teh ran* („karšta, šilta vieta“). Šis pavadinimas žinomas nuo X a.

## Istorija

Įkurtas apie IX a., greta žymaus tuomet miesto Rėjaus (dabar Rėjus yra Teherano dalis). Ibn Haukalas 924 m. apie tuometinį Teheraną rašė: „Gyventojai daugiausia laiko praleidžia požeminėse uolose, o jų pagrindinis užsiėmimas – praeinančių karavanų užpuolimai ir plėšimai“.

Kaip miestas minimas nuo XII a. Vėlesnės kronikos mini, kad čia, kaip į vasaros rezidenciją atvykdavo kunigaikščių šeima. Kai 1221 m. mongolai sugriovė Rėjų, jo gyventojai persikėlė į Teheraną ir nuo to laiko miestas pradėjo smarkiai plėstis. Gyvenvietė virto klestinčiu prekybos miestu.

Kai 1789 m. kadžarų valdovas Aga Mohamedas Chanas suvienijo Persiją, Teheraną pasirinko sostine, o 1796 m. jame karūnavosi šachu. Nuo tada Teheranas buvo karališku miestu iki 1979 m., kai Mohamedas Reza Pehlevis pabėgo į užsienį.

Keletą metų prieš nuvertimą iš sosto šachas Reza Pehlevis įsakė miesto centre pastatyti 45 m aukščio karališkąjį bokštą, skirtą persų monarchijos 2500 metų jubiliejui.

Kai Teherane grupė fanatiškai nusiteikusių jaunuolių paėmė įkaitais JAV ambasados Teherane personalą, prasidėjo konfliktas su JAV. 66 JAV piliečiai nelaisvėje buvo laikomi 444 dienas (1989 m. lapkritį – 1991 m. sausį). XX a. dešimtojo dešimtmečio viduryje Iranas atnaujino santykius su JAV ir Vakarų pasauliu.

## Sportas
* Esteghlal FC; Teherano futbolo klubas „Nepriklausomybė“,
* Persepolis FC; Teherano futbolo klubas „Persepolis“,
* Azadi stadionas; Stadiono talpa 76,8 tūkst žiūrovų.

## Miestai partneriai
*  Los Andželas
*  Havana
*  Karakasas
*  Pretorija
*  Maskva
*  Pekinas
*  Dušanbė
*  Minskas
*  Ankara
*  Tbilisis
*  Budapeštas
*  Sarajevas

## Šaltiniai
Rėjus

**Rėjus** (lot. ir , ) – senovės miestas Irane, dabartinė Teherano miesto dalis. Klestėjo nuo VI a. pr. m. e. iki XIII a. IX–XIII a. buvo dailės ir keramikos centras. 1139 m. čia pastatytas Togrulbeko bokštas – mauzoliejus.

Čia taip pat yra šventykla paskutinio Sasanidų imperijos valdovo dukrai, princesei Šar Banu, atminti. Ji pagimdė Ali Zayn al Abidin, ketvirtąjį šventą Šiizmo imamą. Taip atsitiko dėl to, kad ji ištekėjo už Husayn ibn Ali, Islamo pranašo Mahometo anūko. Netoli esantys kalnai irgi pavadinti jos vardu. Bet kai kurie šaltiniai šventyklą priskiria vandens ir derlingumo deivei Anahitai ir tvirtina, kad ji buvo pervadinta atverčiant Persiją į Islamą, kad arabai jos nesugriautų.
Kedenė

**Kedenė** (*Usnea*) – kežinių () šeimos kerpių gentis.

Šios kerpės paprastai auga nukarę nuo medžių šakų, būdamos panašios žalsvus arba pilkšvus plaukus ir barzdas. Plaukų viduje kartais būna kitos spalvos šerdis, tai svarbu atpažįstant rūšis. Kaip ir kitos kerpės, kedenė yra simbiontinis organizmas. Grybinis komponentas priklauso aukšliagrybiams (*Ascomycota*).

Kedenės yra itin jautrios oro užterštumui (ypač sieros dioksidui) ir tokiomis sąlygomis jų ilgis neviršija keleto milimetrų. Neužterštame ore kedenės užauga iki 10-20 cm ilgio.Jau mažiausiai tūkstantį metų kedenės naudojamos gydymui. Jose esama antibiotiko kedeninės rūgšties (), todėl kedenių „barzdos“ tiko žaizdoms tvarstyti.Iš kedenių gaminami kvepalai.

Į Lietuvos raudonąją knygą įrašytos šios kedenių rūšys:
* Glotnioji kedenė (*Usnea glabrata*) 
* Laplandinė kedenė (*Usnea lapponica*) 
* Šiurkščioji kedenė (*Usnea scabrata*) 
* Vislioji kedenė (*Usnea florida*)
* Ruduojančioji kedenė (*Usnea fulvoreagens*) 
* Glotniašakė kedenė (*Usnea glabrescens*) 

Lietuvoje taip pat pasitaiko giminingos **Alectoria** genties kerpių. Jos iš pažiūros gana panašios, tačiau plaukai kitaip (dichotomiškai) šakojasi ir neturi šerdies.
Kedeninė rūgštis

**Kedeninė rūgštis** () – kedenėse aptinkamas antibiotikas. Šio junginio cheminė formulė C18H16O7. Dėl šios rūgšties kedenės anksčiau buvo naudojamos žaizdoms tvarstyti. Rūgštis naudojama ir nuo pleiskanų. Šią rūgštį gana sunku išskirti, nes ji beveik netirpsta nei vandenyje, nei alkoholyje.
Briedragė

**Briedragė** (*Evernia*) – kežinių (lot *Parmeliaceae*) šeimai priklausanti kerpių gentis, auganti ant medžių šakų bei kamienų ir savo forma primenanti išsikėtojusius briedžio ragus. Tai simbiotinis organizmas, kurio grybinis komponentas yra aukšliagrybis.

Senovės egiptiečiai dėdavo briedragių į mumijų vidų. Briedragės naudojamos kvepalams gaminti, jų ekstraktas įtvirtina kitus kvapus, kartu pridėdamas subtilų žolių aromatą. Kerpė labai jautri oro užterštumui.

Lietuvoje auga kelios rūšys, į Lietuvos raudonąją knygą įrašytos šios:
* Skėtrioji briedragė (*Evernia divaricata*)
* Kintančioji briedragė (*Evernia mesomorpha*)
Mafdet

Ankstyvojoje egiptiečių mitologijoje **Mafdet** (**Maftet**) – teisingumo, egzekucijos personifikacija. Buvo siejama su karalių šalių ir šventųjų vietų apsauga bei apsauga nuo nuodingų gyvūnų.

Kadangi skorpionus, gyvates ir kitus nuodingus gyvūnus naikino kačių šeimos žinduoliai, tai Mafdet buvo vaizduojama kaip deivė katė, pantera ar mangusta. Tiksliai, kuriuo gyvūnų buvo vaizduojama nėra žinoma. Jos vardas atspindi katinišką vaizdavimą, reiškia „greitai bėganti“. Buvo vadinama *Gyvačių žudike*.

Mene vaizduojama kačių šeimos žinduoliumi, ar moterimi katės galva, kartais plaukų kasa baigiasi skorpionų uodegomis. Taip pat vaizduojama kate bėgančia budelio ginklu į viršų. Buvo sakoma, kad Mafdet išplėšia nedorėlių širdis, kurias nuneša faraonui prie kojų, panašiai kaip naminės katės nuneša savo laimikį šeimininkui. Naujosios karalystės metu vaizduota Duato teismo vykdytoja.

Jos kultą pakeitė Bastos, kitos deivės katės, kultas, kuri buvo įsivaizduojama faraono sergėtoja.
Viktoras Kuprevičius (1901)

**Viktoras Kuprevičius** (1901 m. sausio 27 d. Tioplyj Stane, Rusija – 1992 m. balandžio 1 d. Kaune) – Lietuvos kompozitorius, kariljonininkas, pedagogas.

## Biografija
Gimė Tioplyj Stano gyvenvietėje (dab. Samaros sritis). 1921–1924 m. mokėsi Kauno muzikos mokykloje.

1923–1943 m. dirbdamas atsakinguoju sekretoriumi Kauno valstybiniame istorijos muziejuje, kartu su Pauliumi Galaune organizavo ir dalyvavo liaudies meno tyrimų ekspedicijose; kuravo Kauno radiofono ir kino studijos darbų muzikinį apipavidalinimą.

1943–1950 m. Kauno jaunojo žiūrovo teatro koncertmeisteris, muzikinės dalies vedėjas ir dirigentas. 1946–1950 m. Kauno valstybinio universiteto dėstytojas. 1952–1957 m. Kauno J. Jablonskio vidurinės mokyklos mokytojas bei meno saviveiklos kolektyvų vadovas.

1956 m. restauravo Karo muziejaus bokšto kariljoną. Nuo 1957 m. koncertavo Kaune su sūnumi Giedriumi Kuprevičiu, ne kartą skambino Magdeburgo (VDR) kariljonu.

Palaidotas Kaune, Petrašiūnų kapinėse.

## Kūryba
Sukūrė apie 300 dainų, kūrinių kariljonui, muziką dramos spektakliams ir kino filmams. Sukūrė operą „Žiogas ir skruzdės“ (1942 m., libretas A. Nakaitės), radijo operetę „Paukščių koncertas“ (1942 m., libretas Petro Babicko), operetę „Pasoga“ (1943 m.), kantatą „Tarybų Lietuva“ (1951 m., žodžiai Valerijos Valsiūnienės), baletą „Piemenaitė ir kaminkrėtys“ (1955 m., libretas A. Bajorienės).

## Įvertinimas
* 1932 m. DLK Gedimino ordinas
* 1971 m. LSSR nusipelnęs meno veikėjas
* 1991 m. rugsėjo 26 d. Kauno miesto garbės pilietis 

## Atminimo įamžinimas
* 1995 m. Viktoro Kuprevičiaus vardu pavadinta Kauno 32-oji vidurinė mokykla. 2003 m. mokyklos pirmojo aukšto fojė įrengtas stendas su memorialine ekspozicija.
* 2001 m. Karo muziejaus sodelyje ant Varpų bokšto atidengta memorialinė lenta
* 2003 m. sūnaus Giedriaus iniciatyva įsteigta kasmetinė V. Kuprevičiaus vardo stipendija Vytauto Didžiojo universiteto studentams 

## Šaltiniai
Silūras

**Silūras** – paleozojaus eros periodas. Pavadinimas kilęs iš silūrų genties, gyvenusios Velse. Silūro pradžia – prieš 443,7 mln. m. (ordoviko pabaiga). Tuo metu išmirė apie 60 procentų jūrinių rūšių. Periodas pasibaigė prieš 416,0 mln. m. (devono pradžia). Tarptautinis silūro žymėjimas – **S**.

## Paleogeografinės sąlygos

Silūro metu Gondvana toliau judėjo į pietus. Tačiau ledynai buvo žymiai mažesni, negu per vėlyvojo ordoviko ledynmetį. Tai sukėlė visuotinį vandens lygio kilimą. Apie tai sprendžiama iš to, kad silūro uolienos buvo suklostytos ant nueroduotų ordoviko uolienų. Ribą tarp dviejų periodų skiria nedarna. Kiti kratonai judėjo ekvatoriaus link, suformuodami Lauraziją
Lekanoriečiai

**Lekanoriečiai** (*Lecanorales*) – kerpių eilė. Aukšliai turi snapo formos sporų išmetimo aparatą. Kerpėje fotobiontas dažniausiai yra vienaląstis žaliadumblis.

Lietuvoje auga šios lekanoriečių šeimos kerpių šeimos:
* Skydūniniai (*Acarosporaceae*)
* Agiriniai (*Agyriaceae*)
* Biatoriniai (*Biatoraceae*)
* Kandeliariniai (*Candelariaceae*)
* Katiliariniai (*Catillariaceae*)
* Šiuriniai (*Cladoniaceae*)
* Gleiviakerpiniai (*Collemataceae*)
* Rudakerpiniai (*Fuscideaceae*)
* Hematominiai (*Haematommataceae*)
* Himeneliniai (*Hymeneliaceae*)
* Lekanoriniai (*Lecanoraceae*)
* Skydiniai (*Lecideaceae*)
* Platužiiniai (*Lobariaceae*)
* Trupiniuotiniai (*Micareaceae*)
* Mikobilimbiniai (*Mycobilimbiaceae*)
* Mikoblastiniai (*Mycoblastaceae*)
* Nefrominiai (*Nephromataceae*)
* Skutkerpiniai (*Pannariaceae*)
* Kežiniai (*Parmeliaceae*)
* Meškapėdiniai (*Peltigeraceae*)
* Spuoguotiniai (*Pertusariaceae*)
* Spuoginiai (*Phlyctidaceae*)
* Žiauberiniai (*Physciaceae*)
* Pilokarpiniai (*Pilocarpaceae*)
* Svilakerpiniai (*Placynthiaceae*)
* Porpidiniai (*Porpidiaceae*)
* Psoriniai (*Psoraceae*)
* Ramalininiai (*Ramalinaceae*)
* Rizokarpiniai (*Rhizocarpaceae*)
* Šereriniai (*Schaereriaceae*)
* Šiurkštiniai (*Stereocaulaceae*)
* Telošistiniai (*Teloschistaceae*)
* Saitakerpiniai (*Umbilicariaceae*)
* Vezdėjiniai (*Vezdaeaceae*)
Valdas Tutkus

**Valdas Tutkus** (g. 1960 m. gruodžio 27 d. Vilniuje) – buvęs Lietuvos kariuomenės vadas, generolas leitenantas.

## Biografija

### Tarnyba SSRS kariuomenėje
1978–1982 m. mokėsi Taškento aukštojoje pėstininkų vadų mokykloje. 1982 m. būrio vadas. 1983–1985 m. motorizuotosios šaulių kuopos vadas Afganistane. 1985 m. Turkestano karinės apygardos motorizuotojo šaulių bataliono vado pavaduotojas, 1987 m. bataliono vadas. 1988–1991 m. studijavo Maskvos M. Frunzės karo akademijoje.

### Tarnyba Lietuvos kariuomenėje
1991–1992 m. Krašto apsaugos departamento Mokomojo junginio vado pavaduotojas, MPB „Geležinis vilkas“ vado pavaduotojas-štabo viršininkas. 1992–1993 m. Krašto apsaugos ministerijos Jungtinio štabo viršininkas. Nuo 1994 m. liepos 21 d. Lietuvos kariuomenės Generalinio štabo viršininkas-kariuomenės vado pirmasis pavaduotojas. 1995–1996 m. tobulinosi NATO gynybos koledže Romoje. 1996–1999 m. Lietuvos kariuomenės vado pavaduotojas. 1999–2001 m. LR karinis atstovas prie NATO ir Vakarų Europos Sąjungos, gynybos atašė Belgijos Karalystei. 2001–2004 m. Lietuvos kariuomenės lauko (sausumos) pajėgų vadas. 2004–2009 m. Lietuvos kariuomenės vadas.

### Po tarnybos
2010–2014 m. Transporto ir logistikos bendrovės „Hoptransa“ antrinės įmonės UAB „Hoptrans Projects“ plėtros direktorius, generalinis direktorius. Įmonė yra Rusijos geležinkelių įmonės „TransContainer“ agentas Lietuvoje.

2014–2015 m. Lietuvos gynybos ir saugumo pramonės asociacijos direktorius.

Lietuvos regionų partijos narys, 2022 m. kandidatavęs į Vilniaus merus.

Du kartus pagautas girtas prie vairo.

## Kariniai laipsniai
* 1982 m. – leitenantas
* 1984 m. – vyresnysis leitenantas
* 1986 m. – kapitonas
* 1990 m. – majoras
* 1991 m. – pulkininkas leitenantas
* 1994 m. – pulkininkas
* 2001 m. – brigados generolas
* 2004 m. – generolas majoras
* 2007 m. – generolas leitenantas

## Įvertinimas
* 2001 m. vardinis ginklas 
* 2003 m. Vytauto Didžiojo ordino Karininko kryžius 
* Rusijos kariuomenės išvedimo iš Lietuvos atminimo ženklas
* Garbės ženklas „Už nuopelnus krašto apsaugai“
* Garbės ženklas „Geležinis vilkas“
* KA lygmens medalis „Už nuopelnus“
* 2009 m. Vyčio Kryžiaus ordino Komandoro didysis kryžius 

## Šaltiniai

## Nuorodos
* Valdas Tutkus // Kauno diena, 2005-11-12

|-

|-
Epafas

Graikų mitologijoje **Epafas** (Apis) – Dzeuso ir Ijo sūnus. Garsus tuo, kad įkūrė miestą Memfį Egipte. Kartu su žmona Memfide () turėjo vieną dukterį Libiją. Dėl pavydžiosios Dzeuso žmonos Heros Ijo po ilgų klajonių Epafą pagimdė Egipte. Ten Epafas įkūrė Memfį ir tapo miesto valdovu.
Susideginimas

**Susideginimas** – savižudybės forma panaudojant ugnį (pvz., kai žmogus apsipila degiu skysčiu ir pasidega).

Tai labai reta savižudybės forma. Kartais žmonės susidegina, norėdami išreikšti politinį protestą. Tokia savižudybė atkreipia aplinkinių dėmesį, be to, informacija apie žmogaus susideginimą (išskyrus tuos atvejus, kai tai įvyksta totalitarinėse visuomenėse) yra pranešama žiniasklaidoje, ten paminint ir tokio poelgio motyvus.

Lietuvos istorijoje bene garsiausias susideginimo atvejis – Romo Kalantos susideginimas Kaune prieš Sovietų valdžią, sukėlęs visuomenės neramumus, nors tada valdžia ir bandė įvykį slėpti, vadindama R. Kalantą psichiniu ligoniu. Bandymų susideginti būta ir nepriklausomoje Lietuvoje.

Susideginantys žmonės patys neretai nenori numirti, tačiau mano, kad aukoja savo gyvybę aukštesniam tikslui. Požiūris į tuos susideginusius, kurie tai padarė vardan tikslų, kurių siekia didžiuma visuomenės, taip pat nebūna neigiamas (pavyzdžiui, Romas Kalanta Lietuvoje laikomas didvyriu). Bet susideginę dėl „menkesnių“ ar neapibrėžtų dalykų lieka nesuprasti.

Pasaulio istorijoje susideginimai dėl politinių motyvų labiau paplitę nedemokratinėse visuomenėse, tačiau jų yra pasitaikę ir demokratinėse šalyse, tais atvejais, kai šių vyriausybės imdavosi labai nepopuliarių sprendimų – pavyzdžiui, prieš Vietnamo karą JAV susidegino trys žmonės.

Susideginimas kai kada yra masinės savižudybės forma. Lietuvoje žinomiausias masinio susideginimo atvejis – Pilėnų tvirtovė, kurios gynėjai pasirinko tokią mirtį vietoj pasidavimo kryžiuočiams.

## Susideginimai Lietuvoje
* 1972 m. gegužės 14 d.: 19 metų Romas Kalanta Kaune
* 1972 m. gegužės 29 d.: 24 metų Stonys Varėnoje
* 1972 m. birželio 3 d.: 60 metų Andrius Andriuškevičius Kaune
* 1972 m. birželio 10 d.: 62 metų Zališauskas
* 1972 m. birželio 22 d.: 40 metų Juozapas Baracevičius Šiauliuose
* 1976 m. rugpjūčio 10 d.: 19 metų Antanas Kalinauskas Gulbine, Latvijoje
* 1989 m. kovo 3 d.: 37 metų Vytautas Vičiulis Klaipėdoje
* 1990 m. balandžio 25 d.: 52 metų Stanislovas Žemaitis Maskvoje
* 1990 m. gegužės 9 d.: 55 metų Rimantas Daugintis prie SSRS-Vengrijos sienos
* 2015 m. gruodžio 19 d.: 48 metų Ramūnas Š. Zarasuose

## Šaltiniai

## Nuorodos
* Susideginimas kaip politinio protesto forma
Eric Cantona

**Erikas Kantona** (**Eric Cantona**; g. 1966 m. gegužės 24 d. Marselyje) buvo garsus ir kontroversiškas dešimto dešimtmečio prancūzų futbolininkas.

Savo karjerą jis baigė Manchester United klube, kuriame per penkerius rungtyniavimo metus keturis kartus iškovojo Premier lygos čempionų vardą.

Dabar Kantona treniruoja Prancūzijos paplūdimio futbolo rinktinę.

## Dalyvavimas čempionatuose

|}

## Išnašos

## Nuorodos
*
Abiejų Tautų Respublikos padalijimai

**Abiejų Tautų Respublikos padalijimai** – XVIII a. antrojoje pusėje įvykę Abiejų Tautų Respublikos padalijimai, per kuriuos kaimyninės Austrijos, Prūsijos ir Rusijos valstybės užėmė visą jungtinės Lenkijos karalystės ir Lietuvos Didžiosios Kunigaikštystės valstybės teritoriją. 

Nuo Liublino unijos sudarymo 1569 m. liepos 1 d. daugiau nei du šimtmečius gyvavusi ATR po trečiojo ir paskutinio padalijimo 1795 m. buvo panaikinta. 

## Užimtų teritorijų pasiskirstymas
*Pirmasis Abiejų Tautų Respublikos padalijimas (1772) – dalyvavo Rusija, Prūsija, Austrija.
*Antrasis Abiejų Tautų Respublikos padalijimas (1793) – dalyvavo Rusija, Prūsija.
*Trečiasis Abiejų Tautų Respublikos padalijimas (1795) – dalyvavo Rusija, Prūsija, Austrija.
Uolinis kalviukas

**Uolinis kalviukas** (*Anthus petrosus*) – kielinių (*Motacillidae*) šeimos paukštis. Lietuvoje labai retas, aptinkamas pajūryje per migracijas, paprastai akmenuotose ir atvirose pakrantėse, ant molų. Gyvena šiaurinėje Europos dalyje.

## Išnašos
Geltonsnapis čivylis

**Geltonsnapis čivylis** (*Carduelis flavirostris*) – kikilinių (*Fringillidae*) šeimos paukštis. 

## Išvaizda
Geltosnapis čivylis yra mažesnis už naminį žvirblį. Nuo čivylio skiriasi rusvai pilka nugara ir snapo spalva. Patino viršutinė kūno dalis rusvai pilka su tamsiai rudomis išilginėmis dėmėmis. Antuodegis rausvas. Pilvinė kūno pusė balsva. Pagurklis ir krūtinė rusvo atspalvio. Pauodegys baltas. Krūtinė ir kūno šonai dėmėti. Snapas geltonas. Kojos rudos. Rainelė ruda. Patelė šviesesnė už patiną, kartais antuodegis be rausvo atspalvio. Jaunikliai panašūs į patelę, tik blankesnių spalvų.

## Paplitimas
Arealas suskaidytas. Europoje paplitęs Skandinavijos, Kolos pusiasaliuose. Azijoje paplitęs nuo Volgos–Uralo tarpupio iki rytinio Tibeto. Šiaurėje arealas sieka Altajų, Mongoliją, pietuose tęsiasi iki Himalajų, Volgos, Uralo žemupio. Gyvena Kaukaze, Užkaukazėje, Britų, Šetlando, Hebridų salose. Žiemoja pietinėse arealo dalyse, Europoje.

Lietuvoje retas, aptinkamas traukimo metu.

## Biologija
Gyvena akmenuotose, retais krūmokšniais ir skurdžia augalija apaugusiose dykvietėse, jūrų salose ir pakrantėse. Paprastai laikosi būreliais. Dažnai jungiasi prie čimčiakų. Giesmė panaši į čivylio, bet lėtesnė. 

Veisiasi nedidelėmis kolonijomis žemuose krūmuose ar ant žemės, dažnai akmenų priedangoje. Patelė lizdą suka iš sausų žolių, plonų šakelių ir samanų, vidų iškloja žvėrių plaukais ir vilna, kartais plunksnomis. Vienoje dėtyje paprastai būna 5–6 kiaušiniai, kuriuos patelė peri apie 12–13 dienų. Išveda vieną arba dvi vadas. Jauniklius maitina abu porelės nariai. Paukščiukai lizdą palieka po 15 dienų.

Maitinasi ant žemės. Lesa smulkias augalų sėklas, rečiau – smulkius lapelius ir vabzdžius.

## Galerija

Image:Carduelis flavirostris vogelartinfo chris romeiks X7L0781.jpg|Geltosnapis čivylis
Image:Fraters in de sneeuw-4961613.webm|Geltosnapiai čivyliai sniege
Image:Linaria flavirostris 1873.jpg|Geltosnapio čivylio piešinys


## Šaltiniai
* *Lietuvos fauna: paukščiai, 2 knyga.* Sud. V. Logminas. – Vilnius: Mokslas, 1991.
Aigiptas

Graikų mitologijoje **Aigiptas** (**Egiptas**) („abejingas ožys“) – Egipto karalius. Buvo Belo sūnus ir penkiasdešimties sūnų (vad. aigiptidais) tėvas, kuriuos visus išskyrus vieną, nužudė penkiasdešimt Aigipto dvynio Danajo dukterų.

Aigipto reikalavimu jo penkiasdešimt sūnų turėjo vesti penkiasdešimt danaidžių, tačiau Danajas pabėgo į Argą, tuo metu valdomą Pelasgo. Atvykus Aigiptui, Danajas pasigailėjo argiečių ir liepė danaidėms tekėti. Tačiau jis primokė savo dukteris nužudyti savo vyrus vestuvių naktį. 49 dukterys įvykdė paliepimą, bet viena ne. Himenestra pasigailėjo savo vyro Linkėjo, kadangi šis išpildė jos norą ir neatėmė jos nekaltybės. Danajas supyko ir ketino griežtai nubausti savo dukterį, tačiau įsikišo Afroditė, meilės dievė, ir išgelbėjo Himenestrą. Vėliau Linkėjas užmušė Danają, keršydamas už savo brolių žūtį. Pagal kai kurias versijas danaidės po mirties buvo griežtai nubaustos, turėjo nešioti vandenį skylėtais ąsočiais ar rėčiais.

Pagal kitą mito versiją, Aigiptas norėjo iš Danajo atimti valdžią, todėl ketino nužudyti savo brolį ir visas jo dukteris. Mirus Aigipto sūnums jis pabėgo į Likiją, kur Patruose buvo rodomas jo kapas.

## Literatūra
Raudongalvė sniegena

**Raudongalvė sniegena** (*Carpodacus erythrinus*) – kikilinių (*Fringillidae*) šeimos paukštis. Patinas ryškiai raudonos spalvos. Sparnai su neryškiomis juostelėmis. Snapas stiprus, rudas.

Gyvena krūmais apaugusiuose upių ir ežerų krantuose. Lizdą krauna neaukštai krūmuose. Deda 4-6 melsvus kiaušinius, išmargintus juodais taškeliais. Lietuvoje reta rūšis.
Pušinė sniegena

**Pušinė sniegena** (*Pinicola enucleator*) – kikilinių (*Fringillidae*) šeimos šiaurinių kraštų paukštis. 

## Išvaizda
Pušinė sniegena yra varnėno dydžio. Už kitus panašaus apdaro paukščius yra didesnė, gana ilga uodega. Patino galva, kaklas, antuodegis ir krūtinė raudoni. Pečiai rudi, dėmėti. Vairuojamosios plunksnos tamsiai rudos. Ant sparnų dvi baltos juostelės. Pilvas ir pauodegys pilkšvi, rusvo atspalvio. Snapas storas, rusvai pilkas. Kojos rudos. Rainelė tamsiai ruda. Patelė panaši į patiną, tik vietoj raudonos spalvos yra gelsvai žalsva. Jaunikliai rudesni už patelę.

## Paplitimas
Eurazijoje paplitusi nuo Skandinavijos iki Beringo, Ochotsko jūros. Šiaurėje arealas siekia Kolos pusiasalį, Pečioros žemupį, Obės, Lenos žemupį, tęsiasi iki Altajaus, Šiaurės Dvinos aukštupio. Gyvena ir Šiaurės Amerikoje. Žiemoja paplitimo areale, kartais – labiau pietvakarių kryptimi.

Lietuvoje apsilanko retkarčiais, kartais žiemoja. 

## Biologija
Laikosi pušynuose, eglynuose bei mišriuose miškuose. Gana ramios, pastebėti galima tik išgirdus savotišką švilpimą. Labai mėgsta šermukšnių uogas. Išaižo grūdus, numeta luobelę, bet iš dalies sulesa ir minkštimą. Šiaip minta pušų ir eglių sėklomis, bet jų aižyti nemoka. Taip pat lesa lapuočių sėklas: klevo, beržo ir kt. Kartais sulesa ir vabzdžių.

Lizdus krauna neaukštai, kelių metrų aukštyje. Vienoje dėtyje būna 3–5 kiaušiniai, kuriuos patelė peri 14 dienų. Jaunikliai lizdą palieka 16 dienų amžiaus. Jaunikliai iš pradžių maitinami tik vabzdžiais, vėliau – augalų vaisiais bei vegetatyvinėmis dalimis. Per metus išaugina vieną vadą. Jaunikliams paaugus, pradeda klajoti po artimiausias apylinkes, o vėliau – ir po tolimesnes vietoves.

## Galerija

Image:Pinicola enucleator MHNT.ZOO.2010.11.220 Suomussalmi Naurois.jpg|Pušinės sniegenos kiaušiniai
Image:Pine Grosbeak (Pinicola enucleator) (13667504285).jpg|Pušinė sniegena žiemą
Image:Pine Grosbeak, Pinicola enucleator, adult female.jpg|Patelė
Image:Pine Grosbeak, Pinicola enucleator, adult male.jpg|Patinas


## Šaltiniai
* *Lietuvos fauna: paukščiai, 2 knyga.* Sud. V. Logminas. – Vilnius: Mokslas, 1991.
Mažoji plūdena

**Mažoji plūdena** (*Lemna minor*) – plūdeninių (*Lemnaceae*) šeimos plūdenų (*Lemna*) genties augalų rūšis.

Auga senvagėse, kūdrose, užutekiuose. Lietuvoje labai dažna.

## Panaudojimas
Augalas turi daug proteino ir mineralinių medžiagų, todėl yra vertingas pašaras vandens paukščiams ir žuvims.


Image:Lemna minor1.jpg
Image:Klein_kroos_Lemna_minor.jpg
Image:Lemna minor.jpg
Trilypė plūdena

**Trilypė plūdena** (*Lemna trisulca*) – plūdeninių (*Lemnaceae*) šeimos plūdenų (*Lemna*) genties augalų rūšis.

Augalas 6-10 mm dydžio. Kosmopolitas. 

Auga stovinčiuose ir lėtai tekančiuose vandenyse. Lietuvoje labai dažna rūšis.
Didysis sliekas

**Didysis sliekas** (*Lumbricus terrestris*) – žieduotųjų kirmėlių (*Annelida*) bestuburis gyvūnas. Kilęs iš Europos ir dabar vienas labiausiai paplitusių gyvūnų žemėje. 

Kūnas segmentuotas, 10-30 cm ilgio. Gyvena drėgnoje puveningoje dirvoje, minta joje esančiomis organinėmis medžiagomis. Drėgno klimato vietose sliekas po žeme įsitraukia nukritusius lapus ir jais minta.

Sliekas svarbus dirvožemio aeracijai ir derlingumui palaikyti. Jis greitina dirvos mineralizaciją, išrausia urvelius – kanalus, kuriais oras pasiekia augalų šaknis ir vėdina dirvožemį. Aktyviausias sliekas būna šiltomis ir drėgnomis dienomis, kai išlenda į žemės paviršių ir dauginasi. Sliekas turi tiek moteriškuosius, tiek vyriškuosius lytinius organus.
Smulkiažiedė galinsoga

**Smulkiažiedė galinsoga** (*Galinsoga parviflora*) vadinama ir **amerikonka**. Astrinių (*Asteraceae*) šeimos augalas. Gana dažnai ir sparčiai plintanti piktžolė. Žydi birželio – spalio mėn. 

Augalo tėvynė – Andų kalnai, XVIII a. pab. pateko į Europą, o po to paplito po visą žemyną ir Aziją. Lietuvoje ypač paplitusi daržų piktžolė.

## Nuorodos
*
1705 m.

**1705** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje
### Įvykiai

* **[[Vasario 13]]** d. – Palangos mūšis;
* '''Liepos 25'''  d. – Rusijos kariuomenė užėmė Vilnių;
* '''Lapkričio 1''' d. –  Augustas II Vetinas įsteigė pirmąjį ATR valstybės apdovanojimą už ypatingus nuopelnus – Baltojo Erelio Ordiną (Order Orła Białego);

**Nedatuoti**
* Dešiniajame Ventos upės krante vyko švedų ir lietuvių kautynės, sudeginta Akmenės gyvenvietė;
*Mykolas Juozapas Sapiega Kalvarijai išrūpino gyvenvietei miesto teises ir herbą;

### Gimtadieniai
* **[[Lapkričio 11]]** d. – Martynas Mikalojus Radvila, Lietuvos Didžiosios Kunigaikštystės didikas, Abiejų Tautų Respublikos valstybės veikėjas (m. 1782 m.).

## Pasaulyje
### Įvykiai

* **[[Spalio 4]]** d. – buvo karūnuotas Stanislovas Leščinskis I (1677 - 1766) – Lenkijos karalius ir Lietuvos didysis kunigaikštis, Lotaringijos hercogas.
### Gimtadieniai
* **[[Sausio 24]]** d. – Farinelli, garsus XVIII a. italų dainininkas (kastratas) (m. 1782 m.).
* **[[Spalio 31]]** d. – Klemensas XIV, Romos katalikų bažnyčios popiežius nuo 1769 m. gegužės 19 d. iki mirties (m. 1774 m.).
### Mirtys
* **[[Gegužės 5]]** d. – Imperatorius Leopoldas I, 1658 - 1705 m. Šventosios Romos imperijos imperatorius, taip pat Vengrijos, Čekijos, Kroatijos ir Slavonijos karalius (g. 1640 m.).
* **[[Rugpjūčio 16]]** d. – Jacob Bernoulli, šveicarų matematikas (g. 1654 m.).
* **[[Spalio 11]]** d. – Guillaume Amontons, prancūzų fizikas ir mokslinių instrumentų išradėjas. Smarkiai patobulino barometrą, psichrometrą ir termometrą (g. 1663 m.).
##### Neaprašyti

* Džonas Rei, sistematikos pradininkas, pateikė rūšies sąvoką (g. 1627).

## Nuorodos
1706 m.

**1706** m. buvo nekeliamieji metai, prasidedantys penktadienį pagal Grigaliaus kalendorių.

## Lietuvoje
### Įvykiai

* **[[Kovo 6]]** d. – Švedų kariuomenė užėmė Vilnių.
*'''Gegužės 5''' d. – Valkininkų mūšis: Švedijos kariuomenė sumušė G. A. Oginskio grupuotės ir Rusijos kariuomenės dalis ir vėl užėmė Vilnių;
*Rugsėjo 24 d –  Augustas II sudarė su Karoliu XII Altranstädto sutartį, atsisakė ATR sosto, nutraukė sąjungą su Petru I;
### Gimtadieniai

**Nedatuota**

* Frydrichas Vilhelmas Hakas, Mažosios Lietuvos žodynininkas, vertėjas, kunigas (m. 1754 m.).

## Pasaulyje
### Įvykiai

**Nedatuoti**
* Petras I Rusijoje įvedė Grafo titulą. Pirmajam šis titulas suteiktas Grafui Šeremetjevui.
### Gimtadieniai
* **[[Sausio 17]]** d. – Bendžaminas Franklinas, žymus JAV politikas, rašytojas, išradėjas, mokslininkas, verslininkas (m. 1790 m.).
##### Neaprašyti

* Johann Heinrich Zedler, vokiško žinyno Didysis pilnas universalusis visų mokslų ir menų leksikonas autorius (m. 1751).

## Nuorodos
1708 m.

**[[1708]] m.** buvo keliamieji metai, prasidedantys sekmadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Jonas Dominykas Lopacinskis, žemaičių vyskupas (m. 1778 m.).
### Mirtys
* **[[Vasario 21]]** d. – Mykolas Merlinas, lietuvių raštijos darbuotojas, lietuvių kalbos norminimo pradininkas (g. 1641 m.).
* **[[Liepos 14]]** d. – Jonas Jeronimas Krišpinas-Kiršenšteinas, Žemaičių vyskupas (g. 1654 m.).
## Pasaulyje
### Įvykiai
**[[Rugsėjis]]**
* **[[Rugsėjo 28]] d.** – Petras I nugali švedus Lesnojės mūšyje.

**Nedatuoti**
* Karolio XII žygis į Rusiją baigėsi pralaimėjimu mūšyje prie Poltavos 1709 m.

## Nuorodos
1711 m.

**1711** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Antanas Erazmas Visiginas Valavičius, Lietuvos Didžiosios Kunigaikštystės ir Lenkijos katalikų bažnyčios veikėjas (m. 1770 m.).

## Pasaulyje
### Įvykiai
* 1707–1711 – Rusija buvo padalyta į gubernijas, valdomas caro paskirtų gubernatorių;
* Rusijoje įsteigtas Valdomasis senatas, kaip aukščiausia administracinė centro valdžios įstaiga, kurios narius skyrė pats caras;
* 1711–1740 Karolis VI tampa Habsburgų monarchijos valdovu.
 
### Gimtadieniai
* **[[Balandžio 26]]** d. – David Hume, škotų filosofas ir istorikas (m. 1776 m.).
* **[[Lapkričio 19]]** d. – Michailas Vasiljevičius Lomonosovas, rusų poetas, biologas, rusų kalbos reformatorius – mokslininkas universalas (m. 1765 m.).
### Mirtys
* **[[Balandžio 17]]** d. – Jozefas I Habsburgas, 1705 – 1711 m. Habsburgų dinastijos Šventosios Romos imperijos imperatorius, Čekijos ir Vengrijos karalius (karūnuotas 1701 m.), Austrijos kunigaikštis (g. 1678 m.).

## Nuorodos
1712 m.

**1712** m. buvo keliamieji metai, prasidedantys penktadienį pagal Grigaliaus kalendorių.

## Lietuvoje

### Gimtadieniai
* **[[Sausio 28]]** d.:
** Albertas Radvila III, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (m. 1790 m.).
** Udalrykas Kristupas Radvila, rašytojas, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (m. 1770 m.).
* **[[Rugpjūčio 26]]** d. – Tadas Pranciškus Oginskis, Lietuvos Didžiosios Kunigaikštystės (LDK) karinis ir politinis veikėjas (m. 1783 m.).

## Pasaulyje
### Ilgalaikiai įvykiai

* 1712–1728 – Sankt Peterburgas tapo Rusijos sostine, svarbiu prekybos su Vakarais uostu.

### Gimtadieniai
* **[[Sausio 24]]** d. – Frydrichas II, nuo 1740 m. gegužės 31 d. iki mirties buvo Prūsijos karalius (m. 1786 m.).
* **[[Birželio 28]]** d. – Žanas Žakas Ruso, prancūzų filosofas, rašytojas, politikos teoretikas, švietėjas (m. 1778 m.).

## Nuorodos
1713 m.

**1713** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje
### Įvykiai
**Nedatuota**
* Frydrichas Vilhelmas I (*Friedrich Wilhelm I*) tapo Prūsijos karaliumi;
* Rusijos sostinė iš Maskvos buvo perkelta į naujai įkurtą Petrapilį.
 
### Gimtadieniai
* **[[Spalio 5]]** d. – Denisas Didro, prancūzų rašytojas, literatūros kritikas, vienas žymiausių prancūzų švietėjų atstovų, švietėjų „Enciklopedijos“ leidimo iniciatorius bei organizatorius (m. 1784 m.).
* **[[Gruodžio 4]]** d. – Gasparas Gocis, italų rašytojas, žurnalistas. Vienas pirmųjų italų žurnalistų (m. 1785 m.).
### Mirtys
* **[[Sausio 8]]** d. – Arkandželas Korelis, italų kompozitorius ir smuikininkas (g. 1653 m.).
* **[[Vasario 25]]** d. – Frydrichas III, nuo 1688 m. gegužės 9 d. iki mirties kaip *Frydrichas VI* buvo Niurnbergo burggrafas, kaip *Frydrichas III* – Šventosios Romos imperijos kurfiurstas, Brandenburgo markgrafas ir hercogas Prūsijoje, 1701 m. karūnuotas karaliumi Prūsijoje **Frydrichu I** (g. 1657 m.).
* **[[Kovo 13]]** d. – Johann Samuel Adami, teologas, rašytojas (g. 1638 m.).

## Nuorodos
Robertas Antinis (1898)

**Robertas Antinis** (1898 m. gruodžio 3 d. Kaldabrunioje, Ilūkstės apskritis, Latvija – 1981 m. lapkričio 19 d. Kaune) – Lietuvos dailininkas, skulptorius.

## Biografija
Mokėsi Rokiškyje, 1921–1922 m. piešimo kursuose Kaune, 1922–1927 m. Kauno meno mokyklos skulptūros skyriuje (1922–1925 m. tapybos pas Justiną Vienožinskį, 1925–1927 m. skulptūros pas Kajetoną Sklėrių). 1928–1933 m. studijavo Paryžiaus aukštojoje dekoratyvinės dailės mokykloje (*École Nationale Supérieure des Arts Décoratifs*).

Grįžęs iš užsienio, buvo Tauragės Aukštosios komercinės mokyklos, Tauragės mokytojų seminarijos, o kiek vėliau Kauno IV valstybinės gimnazijos ir Kauno valstybinės amatų mokyklos mokytoju. 1940–1951 m. dėstė Kauno taikomosios ir dekoratyvinės dailės institute. Jo mokiniai: Konstantinas Bogdanas, Gediminas Jokūbonis, Kazimieras Kisielis, Jadvyga Mozūraitė-Klemkienė, Leonas Žuklys ir kt. Nuo 1933 m. dalyvavo parodose. Nuo 1936 m. Lietuvos dailininkų sąjungos narys. Palaidotas Petrašiūnų kapinėse.

## Kūryba
Kūrė dekoratyvines skulptūras, mažąją plastiką, paminklus. Sukūrė skulptūras paminklams: Širvintose (1927 m.), Kretingoje, Biržuose (1929–1930 m.), Rokiškyje (1931 m.), Rietave (1949 m.), Ukmergėje (1951 m.), Druskininkuose (1952 m.). Reikšmingiausi kūriniai – dekoratyvinės skulptūros: „Eglė žalčių karalienė“ Palangoje (1958 m., past. 1960 m.), „Dūdorius“ Panevėžyje (1963 m., past. 1974 m.), „Kanklininkas“ Kaune (1968 m., past. 1975 m.), „Bičiulystė“ Klaipėdoje (1981 m.).

Parengė projektus memorialiniams muziejams Salaspilyje (Latvija, 1963 m.) ir Kauno IX forte (1970 m.). Kai kurios dailininko skulptūros yra sukurtos kartu su sūnumi Robertu Antiniu (jaunesniuoju).

## Įvertinimas
* 1969 m. LTSR nusipelnęs meno veikėjas
* 1969 m. LSSR valstybinė premija
* 1973 m. LSSR liaudies dailininkas

## Atminimo įamžinimas
* 1977 m. Kaune, prie Menininkų namų, įrengtas R. Antinio ir sūnaus Roberto skulptūrų skveras.
* 1988 m. SSRS ryšių ministerija išleido meninį ženklintą pašto voką.
* 1988 m. prie namo Kaune, Laisvės al. 48, atidengta memorialinė lenta (skulpt. Robertas Antinis jaun.).

## Šaltiniai

## Literatūra
* Robertas Antinis / Stasys Budrys. – Vilnius: Vaga, 1968. – 56 p.: iliustr.
1703 m.

**1703** m. buvo nekeliamieji metai, prasidedantys pirmadienį pagal Grigaliaus kalendorių.

## Lietuvoje

### Įvykiai

* **[[kovo 19]]** d. – Saločių mūšis: LDK ir Rusijos kariuomenių bendros pajėgos pralaimėjo švedams;

## Pasaulyje
### Įvykiai
* Rusijos caras Petras I įkūrė Sankt Peterburgą.

### Gimtadieniai
* **[[Birželio 17]]** d. – John Wesley, tai krikščionių teologas, protestantų lyderis ir metodistų judėjimo įkūrėjas. Jis laikomas vienu iš garsiausių Anglijos teologų. John Wesley būnant penkerių metų, jį išgelbėjo iš gaisro. Šis gyvenimo įvykis neva pakeitęs visą John Wesley gyvenimą. (m. 1791 m.).
* **[[Spalio 5]]** d. – Jonathan Edwards, amerikiečių ministras (m. 1758 m.).
### Mirtys
* **[[Kovo 3]]** d. – Robertas Hukas, anglų gamtos tyrinėtojas, garsėjęs savo universalumu (g. 1635 m.).
* **[[Gegužės 16]]** d. – Šarlis Pero, prancūzų rašytojas-pasakininkas, poetas ir kritikas. Prancūzijos akademijos narys nuo 1671 m. Pagal išsilavinimą juristas (g. 1628 m.).
## Nuorodos
1714 m.

**1714** m. buvo nekeliamieji metai, prasidedantys pirmadienį pagal Grigaliaus kalendorių.

## Lietuvoje

### Gimtadieniai
* **[[Sausio 1]]** d. – Kristijonas Donelaitis, evangelikų liuteronų kunigas, Mažosios Lietuvos lietuvių grožinės literatūros pradininkas (m. 1780 m.).
### Mirtys

**Nedatuota**

* Džovanis Pjetras Pertis, italų baroko skulptorius ir architektas (g. 1648 m.).
## Pasaulyje
### Įvykiai

**Nedatuoti**
* Gabrielis Danielis Farenheitas, vokiečių fizikas ir inžinierius, pirmasis pagamino gyvsidabrio termometrą.
### Gimtadieniai
* **[[Birželio 27]]** d. – Gothardas Frydrichas Stenderis, liuteronų pastorius, latvių rašytojas, folkloristas (m. 1796 m.).
* **[[Liepos 2]]** d. – Kristofas Vilibaldas (fon) Gliukas, vienas žymiausių klasikinės operos vokiečių kompozitorių iš Bohemijos. Žymiausia opera – „Orfėjas ir Euridikė“ (m. 1787 m.).
##### Neaprašyti

* Karlas Filipas Emanuelis Bachas, vokiečių kompozitorius (m. 1788).

## Nuorodos
1715 m.

**1715** m. buvo nekeliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai
* **[[Gegužės 4]]** d. – Jeronimas Florijonas Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (m. 1760 m.).
* **[[Rugpjūčio 6]]** d. – Motiejus Dominykas Dogelis, istorikas, Lietuvos Didžiosios Kunigaikštystės ir Lenkijos istorinių šaltinių leidėjas (m. 1760 m.).

**Nedatuota**

* Vilhelmas Jonas Pliateris, grafas, kilęs iš garsios Pliaterių giminės, Šateikių dvaro  savininkas, Lietuvos Didžiosios Kunigaikštystės valstybės veikėjas (m. 1769 m.).
### Mirtys

**Nedatuota**

* Mikalojus Pranciškus Oginskis, Lietuvos Didžiosios Kunigaikštystės (LDK) karinis ir politinis veikėjas (g. 1663 m.).
## Pasaulyje
### Įvykiai

**Nedatuoti**
* Argentinoje ispanų kolonizatoriai įkūrė miestą Čilesitas.
### Gimtadieniai
* **[[Spalio 23]]** d. – Petras II, Rusijos caras ir imperatorius 1727–1730 m (m. 1730 m.).
### Mirtys
* **[[Rugsėjo 1]]** d. – Liudvikas XIV, Karalius Saulė, Prancūzijos karalius nuo 1643 m. Iš Burbonų dinastijos. Iki 1661 m. už regentą jo motiną Oną Austrijietę valdė Džulijus Mazarinis. Liudviko XIV valdymo metais suklestėjo absoliutizmas. Versalyje buvo pastatyti karaliaus rūmai, didelę reikšmę įgijo jų dvariškiai. Jie Liudviką XIV vadino karaliumi saule. Liudviko XIV laikų Prancūzija tapo stipriausia Europos valstybe. (g. 1638 m.).
* **[[Lapkričio 24]]** d. – Jadvyga Eleonora iš Šlėzvigo-Holšteino-Gotorpo, Oldenburgo dinastijos princesė, Švedijos karaliaus Karolio X Gustavo žmona (g. 1636 m.).

## Nuorodos
1716 m.

**1716** m. buvo keliamieji metai, prasidedantys trečiadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Juozapas Kazimieras Skuminas Tiškevičius, Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės ir karinis veikėjas (m. 1790 m.).

## Pasaulyje
### Įvykiai

**Nedatuoti**
* Prūsijos karaliaus Frydricho I sūnus Frydrichas Vilhelmas padovanojo Rusijos valdovui Petrui I Gintaro kambarį.
### Gimtadieniai

* **[[Balandžio 20]]** d. – Gotfridas Ostermejeris, literatūros istorikas, kalbininkas;
* **[[Gruodžio 26]]** d. – Tomas Grėjus, anglų rašytojas (m. 1771).

### Mirtys
* **[[Lapkričio 14]]** d. – Gotfrydas Leibnicas''', '''''Gottfried Wilhelm Freiherr von Leibniz'', vokiečių filosofas, matematikas, daugiausiai rašęs lotynų ir prancūzų kalbomis (g. 1646 m.).

## Nuorodos
1717 m.

**1717** m. buvo nekeliamieji metai, prasidedantys penktadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Liudvikas Grincevičius, OP, Lietuvos Didžiosios kunigaikštijos architektas, vienuolis (m. 1783 m.).

## Pasaulyje
### Įvykiai

**Nedatuoti**
* Pietų Amerikos šiaurinėje dalyje sudaryta Naujosios Granados vicekaralystė;
* Varšuvoje įvyko Respublikos Nebylusis seimas.
### Gimtadieniai
* **[[Gegužės 13]]** d. – Marija Teresė, Šventosios Romos imperijos imperatorė, Čekijos ir Vengrijos karalienė regentė, Austrijos kunigaikštienė (m. 1780 m.).
* **[[Gruodžio 9]]** d. – Johanas Joachimas Vinkelmanas, vokiečių menotyrininkas, menotyros pradininkas (m. 1768 m.).
* **[[Gruodžio 27]]** d. – Pijus VI, popiežius 1775-1799 metais (m. 1799 m.).

## Nuorodos
1718 m.

**1718** m. buvo nekeliamieji metai, prasidedantys šeštadienį pagal Grigaliaus kalendorių.

## Lietuvoje
### Įvykiai
**Nedatuoti**
* Karaliaučiaus universitete atidaryta „Lietuvių kalbos“ katedra.

### Gimtadieniai

**Nedatuota**

* Jurgis Ciapinskis, pamokslininkas, poetas (m. 1768 m.).

## Pasaulyje
### Įvykiai
**Nedatuoti**
* Paskutinės Vengrijos teritorijos prijungtos Austrijai;
* Prancūzijoje, Šampanės provincijoje pradėtas gaminti šampanas.
 
### Gimtadieniai
**Nedatuoti**
* Jurgis Ciapinskis (*Georgii Ciapiński*), pamokslininkas, poetas (m. 1768).

### Mirtys
* **[[Gegužės 7]]** d. – Mary of Modena, Anglijos karalienė (g. 1658 m.).
* **[[Lapkričio 22]]** d. – Edvardas Tečas, garsus Karibų jūros ir vakarinės Atlanto vandenyno dalies anglų piratas XVIII a. pradžioje, laikotarpiu, laikomu Piratų Aukso amžiumi. Jo žymiausias laivas – „Karalienės Anos kerštas“, kuris, kaip manoma, yra pasiekęs net Šiaurės Karoliną 1718 m (g. 1680 m.).
* **[[Lapkričio 30]]** d. – Karolis XII, 1697-1718 m. Švedijos karalius (g. 1682 m.).

## Nuorodos
1719 m.

**1719** m. buvo nekeliamieji metai, prasidedantys sekmadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Felicijus Tiškevičius, Lietuvos Didžiosios Kunigaikštystės bajoras, didikas, Lelijos herbo grafas Abiejų Tautų Respublikos valstybės ir karinis veikėjas (m. 1762 m.).
### Mirtys
* **[[Rugsėjo 2]]** d. – Karolis Stanislovas Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1669 m.).
## Pasaulyje
### Ilgalaikiai įvykiai

* 1719-1772 – Švedijos istorijoje prasideda kontroversiška epocha „Laisvių laikmetis“.

### Įvykiai

* **[[Balandžio 25]]** d. – Danielis Defo išleidžia romaną „Robinzonas Kruzas“.

### Mirtys
* **[[Rugsėjo 7]]** d. – John Harris, anglų rašytojas, matematikas (g. 1666 m.).
* **[[Gruodžio 31]]** d. – Džonas Flemstedas, pirmasis Anglijos karališkasis astronomas. Jam specialiai buvo pastatyta Grinvičo observatorija (g. 1646 m.).

## Nuorodos
1722 m.

**1722** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje
### Įvykiai

* **[[Balandžio 6]]** d. – Gvardeiskui Prūsijos karalius Fridrichas Vilhelmas suteikė Kulmo miesto teisę ir herbą.
**Nedatuoti**
* Gumbinė iš Prūsijos karaliaus Fridricho Vilhelmo Gumbinė gavo miesto teises.
### Gimtadieniai
* **[[Kovo 12]]** d. – Benediktas Dobševičius, filosofas, fizikas, žymiausias kompromisinės krypties filosofas scholastikos žlugimo Lietuvoje laikotarpiu (m. 1792 m.).
* **[[Gegužės 8]]** d. – Stanislovas Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (m. 1787 m.).

### Mirtys

**Nedatuota**

* Jurgis Kasakauskis, OP, lietuvių raštijos bei spaudos veikėjas, pirmosios katalikiškos maldaknygės lietuvių kalba rengėjas spaudai, katalikų dvasininkas. Vienuolis dominikonas. 1676 m. laikinai ėjo Ylakių parapijos administratoriaus pareigas (g. 1650 m.).
* Aleksandras Juozapas Unikovskis, LDK karinis ir politinis veikėjas, Žemaičių kaštelionas. 
## Pasaulyje
### Ilgalaikiai įvykiai

* 1722-1935 – prasideda Naujųjų laikų Persijos imperija.

### Įvykiai

* **[[Balandžio 5]]** d. – per Velykas olandų admirolas *Jakoc Roggeveen* išsilaipina Velykų saloje.
**Nedatuoti**
* Pirmasis europietis olandas Jacob Roggeveen aplankė Bora Borą, salą Ramiajame vandenyne;
* olandas Jacob Roggeveen atrado Maupiti salą.

### Mirtys
* **[[Birželio 16]]** d. – Džonas Čerčilis, Malboro (*Marlborough*) hercogas, vienas didžiausių Anglijos karo vadų (g. 1650 m.).
* **[[Birželio 20]]** d. – Kristofas Dyncenhoferis, vokiečių kilmės Čekijos vėlyvojo baroko architektas (g. 1655 m.).

## Nuorodos
1723 m.

**1723** m. buvo nekeliamieji metai, prasidedantys penktadienį pagal Grigaliaus kalendorių.

## Lietuvoje
### Įvykiai

**Nedatuoti**
* Vilniuje pastatytos dvi Mykolo Beržanskio dramos: Flaminia inversae Romae Amoris („Lemtingi dieviškos meilės ženklai virš Romos“) ir Flos regum („Karalių gėlė“).

### Gimtadieniai

**Nedatuota**

* Antanas Kazimieras Tiškevičius, Lietuvos Didžiosios Kunigaikštystės bajoras, didikas, Lelijos herbo grafas Abiejų Tautų Respublikos valstybės ir karinis veikėjas (m. 1778 m.).

### Mirtys
* **[[Sausio 18]]** d. – Motiejus Juozapas Ancuta, Vilniaus vyskupas, Lietuvos Didžiosios kunigaikštystės visuomenės veikėjas (g. 1650 m.).
## Pasaulyje

### Gimtadieniai
* **[[Kovo 31]]** d. – Frederikas V, 1746-1766 m. Danijos ir Norvegijos karalius, Šlezvigo ir Holšteino hercogas, Oldenburgo ir Delmenhorsto grafas (m. 1766 m.).
* **[[Birželio 5]]** d. – Adamas Smitas, škotų ekonomistas ir filosofas, klasikinės politinės ekonomijos pradininkas bei moralės filosofas (m. 1790 m.).
##### Neaprašyti

* **[[Vasario 23]]** d. – Ričardas Praisas, velsiečių filosofas (m. 1791).

### Mirtys
* **[[Rugpjūčio 30]]** d. – Antonijus Levenhukas, olandų prekybininkas ir mokslininkas. Labiausiai išgarsėjo kaip mikroskopo išradėjas, kurio pagalba pirmasis aptiko mikroorganizmus ir spermatozoidus (g. 1632 m.).

## Nuorodos
1724 m.

**1724** m. buvo keliamieji metai, prasidedantys šeštadienį pagal Grigaliaus kalendorių.

## Lietuvoje

### Gimtadieniai
* **[[Spalio 25]]** d. – Bernardas Andersonas, giesmių vertėjas (m. 1771 m.).
* **[[Gruodžio 5]]** d. – Andrius Bromirskis, SJ, poetas.

**Nedatuota**

* Juozapas Ignotas Tiškevičius, Lietuvos Didžiosios Kunigaikštystės bajoras, didikas, Lelijos herbo grafas Abiejų Tautų Respublikos valstybės ir karinis veikėjas (m. 1815 m.).
* Martinjonas Radvila, vienas 1769 m. Šiaulių ekonomijos valstiečių sukilimo vadų (m. 1770 m.).
* Steponas Laurynas Bizijas-Bizio, italas, Lietuvos anatomas ir gydytojas (m. 1790 m.).

## Pasaulyje

### Įvykiai

* **[[Gegužės 29]]** d. – Popiežiumi išrinktas Benediktas XIII (g. 1649 m. – m. 1730 m. vasario 21 d.), popiežiaus pareigas ėjo iki 1730 m. vasario 21 d.

**Nedatuoti**
* Kinija išsiunčia iš šalies užsieniečius misionierius;
* Gabrielis Danielis Farenheitas (*Daniel Gabriel Fahrenheit*), vokiečių fizikas ir inžinierius, sudarė Farenheito skalę, kuri buvo plačiai naudojama Europoje iki Celcijaus skalės įvedimo.

### Gimtadieniai
* **[[Balandžio 22]]** d. – Imanuelis Kantas, lietuvių kilmės Prūsijos filosofas, klasikinės vokiečių filosofijos pradininkas (m. 1804 m.).

### Mirtys
* Kovo 7 d. – Inocentas XIII, popiežius valdęs 1721–1724 metais (g. 1655 m.).

## Nuorodos